דורון גוראל, 24, סטודנט לכלכלה וסטטיסטיקה.
כן, כלכלה וסטטיסטיקה וכן אני עושה את זה מרצון.
גדלתי במושב קטן במרכז הארץ. ובגיל 18 יצאתי לשנת שירות בגרעין "תמורה". גרעין די ייחודי שדוגל בחיי שיתוף.
אז גרנו עשרה אנשים בדירת 3 חדרים בבת-ים, הכנסנו את כל המשכורות לקופה משותפת וסיפקנו את כל צרכינו מאוכל וחשבונות ועד טמפונים ותחבושות.
משם התגלגלתי לשרת 4 שנים בצה"ל ביחידה 8200. היה כיף ונוראי במקביל.
משם טסתי לראות קצת עולם במזרח, 6 חודשים של נופים, עוני, עושר, צלילות, הרים, חופים ואנשים מדהימים.
כל אחד חייב לראות מדינת עולם שלישי בחיים כדי ללמוד להעריך את מה שיש לו.
אחת המסקנות שלי מהטיול הייתה להתחיל לכתוב, לא להתבייש ופשוט להוציא החוצה ולשתף מחשבות, דעות, רעיונות.
אז הנה אני כאן מולכם, מקווה שאוכל לכתוב לכם מזווית קצת שונה ומעניינת על הדברים כפי שאני רואה אותם.